钦定古今图书集成/历象汇编/庶征典/第060卷 > 《观象玩占》 > 《听声辨五音法》
## 钦定古今图书集成/历象汇编/庶征典/第060卷 > 《观象玩占》 > 《听声辨五音法》

李淳风曰：“凡占风，必知风之情，风之声。五音者，五行
之声，皆出于黄锺之管。管长九寸，声最浊而为宫，其
数九九八十一分增减以生上下。故三分减一分，馀
五十四；三分益一分，为七十二；三分减一，馀四十八；
三分益一，为六十四。以成五音之数。听声之法，必须
耳察。大小清浊，必以度数正之。度数正则声亦正，不”
可以文载口谕，今言其梗概云。

宫声风如牛鸣，阱中隆隆如雷鼓征声风如奔马，如炎火，如缚彘骇走。

《羽声》风，如击湿鼓，如水扬波，激气相磋，如麋鹿鸣。
商声风，如离群羊，如扣钟磬，如蜚羽之声，如流水呜
咽感人。

《角声风》如千人叫啸，言语琅琅然，如人悲，如人叫，啾
啾唧唧，如鸣雉伐木。

宫：风发屋折木，有土工。宫土，人君内烦。宫为君，怒则
自动其心，故内烦，不出十日，远百日，宫数也。有所之，
风以动之，不安，故有所之，且有急令，风怒急也，贵臣
相捕斩，内主不安，有疑忌，天下兵起，上下不和，兵起，
盗贼满市，人饥不救，国乱不相恤，车驰马奔，流亡不
止。宫土动，故人君移也。

征风发屋折木，有火灾，不出三十日，吏忧自行，四方
告急事。或有大火，妖言为幻，百姓惊恐自乱。凡言“吏”
者，理人之官，上至三公皆是。征主烽燧，故四方告急。
《羽风》。〈以下原本阙〉

商风发屋折木，不出七日，若七十日，有急令兵大起，
籴贵国门四闭，关梁塞，兵从中起。

商风发屋折木，不出九日，若九十日，有急令贼𩰚籴
大贵，民饥相食，有死丧疫疠。

已上系《风声占》，与日辰五音不同，然亦须以日辰来方相参课之。